MESTNA OBČINA NOVO MESTO, Seidlova cesta 1, 8000 Novo mesto, davčna številka SI 48768111, matična številka 5883288 (v nadaljevanju: naročnik), ki jo zastopa župan mag. Gregor Macedoni

in

|  |  |
| --- | --- |
| Društvo/klub/organizacija: |  |
| Naslov: |  |
| Davčna številka: |  |
| Matična številka: |  |
| (v nadaljevanju: izvajalec), ki ga zastopa: |  |

skleneta naslednjo

**P O G O D B O**

**o sofinanciranju letnega programa dela organizacije oz. posameznika v Mestni občini Novo mesto za leto 2024, za področje/področja\_\_\_\_\_\_\_\_\_\_\_**

**in/ali**

**o sofinanciranju enkratnih projektov organizacij oz. posameznikov s posebnimi statusi**

**v Mestni občini Novo mesto za leto 2024, za področje/področja\_\_\_\_\_\_\_\_\_\_\_\_**

1. člen

Pogodbeni stranki uvodoma ugotavljata:

* da je izvajalec oddal vlogo za sofinanciranje letnega programa organizacije oz. posameznika v Mestni občini Novo mesto za leto 2024 in/ali vlogo za sofinanciranje enkratnih projektov organizacij oz. posameznikov s posebnimi statusi v Mestni občini Novo mesto za leto 2024, za področje/področja (DUL, št. \_/\_),
* da višina sofinanciranja v letu 2024 skladno z odločbo št.\_\_\_\_\_\_\_\_\_\_ z dne \_\_\_\_\_ po posameznih področjih znaša skupaj do višine \_\_\_\_\_\_\_ €.

2. člen

Dodeljena sredstva

S to pogodbo se naročnik zavezuje, da bo izvajalcu za aktivnosti letnega programa dela in/ali projekt/-e z nazivi \_\_\_\_\_\_\_\_ zagotovil sredstva skupaj do višine \_\_\_\_\_\_\_\_\_\_€, ob upoštevanju vrednosti prijavljenega letnega programa dela in/ali projekta v višini \_\_\_\_\_\_€.

Višina sofinanciranja v letu 2024 po posameznih področjih znaša skupaj do višine \_\_\_\_\_\_\_ €, in sicer:

|  |  |  |
| --- | --- | --- |
| **Proračunska postavka** | **Področje, naziv programa in/ali projekta** | **Dodeljena sredstva****(v €)** |
|  |  |  |
|  |  |  |
|  |  |  |
|  |  |  |
| **SKUPAJ:** |  |

3. člen

Čas realizacije

Izvajalec se zavezuje, da bo vse aktivnosti iz prijave izvedel najkasneje do 31. 12. 2024, skladno z opisom vsebine iz prijave:

|  |  |
| --- | --- |
| Področje, naziv programa in/ali projekta | Opis vsebine  |
|  |  |
|  |  |
|  |  |
|  |  |

4. člen

Izplačevanje sredstev (*opcijsko, se opredeli v posamezni pogodbi*)

Naročnik bo sredstva za sofinanciranje izvajanja programa in/ali projekta/-ov v dogovorjeni višini nakazal izvajalcu:

1. V dveh delih na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_, in sicer:
* 50 % na podlagi zahtevka s priloženim vmesnim poročilom o izvajanju programa in/ ali projekta/-ov,
* 50 % na podlagi zahtevka s priloženim končnim poročilom o izvedenem programu in/ ali projektu/-ov.

 ali

1. V enkratnem znesku *(velja za dodeljena sredstva v višini do 1.000 €)*, na podlagi zahtevka s priloženim končnim poročilom o izvedenem programu in/ ali projektu/-ih.

ali

1. Po dvanajstinah (velja za organizacije, ki izvajajo celoletne programe na področju socialnega in zdravstvenega varstva, sofinancirane s strani pristojnega ministrstva). Na podlagi medsebojnega dogovora med naročnikom in izvajalcem se dodeljena sredstva izplačujejo po dvanajstinah, na podlagi zahtevka. O izvajanju programa izvajalec poroča dvakrat letno, in sicer z vmesnim in končnim poročilom. Zadnji zahtevek mora biti posredovan prek UJP na MONM do 5. 12. 2024 (izplačilo decembra).

ali

1. V treh delih (velja za vse organizacije, ki program izvajajo še v novembru in decembru 2024) na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_, in sicer:
* 50 % na podlagi zahtevka s priloženim vmesnim poročilom o izvajanju programa,
* za vse aktivnosti, izvedene do oddaje končnega poročila (15. 11. 2024), sorazmerni del do celote na podlagi zahtevka s priloženim končnim poročilom o programu izvedenem do 15. 11. 2024,
* za vse aktivnosti, izvedene od 15. 11. 2024 do 31. 12. 2024, preostanek do celote na podlagi zahtevka z dopolnjenim končnim poročilom o izvedbi teh aktivnosti.

Rok plačila je 30 dni po prejetem zahtevku, ki ima priloženo s strani MONM potrjeno vmesno oz. končno poročilo.

Vmesno poročilo

Vmesno poročilo se bo oddajalo v elektronski obliki, ki zajema vsebinski in finančni del (opis in ovrednotenje opravljenih aktivnosti do tega datuma), skupaj z zahtevanimi dokazili (brez dokazil o plačilih stroškov).

**Vmesno poročilo mora izvajalec posredovati do 12. 7. 2024.**

Poročilo, ki bo neustrezno ali pomanjkljivo izpolnjeno, bo potrebno dopolniti ali spremeniti v roku petih (5) delovnih dni po prejemu poziva za dopolnitev ali spremembe.

Končno poročilo

Končno poročilo se bo oddajalo v elektronski obliki, ki zajema vsebinski in finančni del (opis in ovrednotenje opravljenih aktivnosti do tega datuma), skupaj z vsemi zahtevanimi dokazili, vključno z dokazili o plačilih stroškov, ki glasijo na izvajalca.

Izvajalec končnemu poročilu priloži:

1. **dokazila o plačilih v višini dvakratnika deleža naročnika, v obliki seznama računov s skupnim zneskom, skenirani računi morajo biti priloženi v eni skupni datoteki**

Če delež naročnika predstavlja 50 ali več %, izvajalec priloži dokazila do celotne vrednosti programa. V dvakratniku deleža izvajalec uveljavlja tudi **posredne stroške oz. splošne stroške delovanja (10 % od dvakratnika deleža naročnika)**, za katere ni potrebno prilagati dokazil in **do 35 % prostovoljskega dela (od dvakratnika deleža naročnika)**. Delo v obliki prostovoljskega dela bo naročnik priznal, če je bil izvajalec na dan oddaje vloge vpisan v vpisnik prostovoljskih organizacijv skladu z ZProst. Morebitni preostanek prostovoljskega dela se lahko uveljavlja kot lastna udeležba, ki je izvajalec ne uveljavlja pri naročniku. Prostovoljsko delo se v celoti evidentira v Obrazcu o evidentiranju in vrednotenju prostovoljskega dela, ki se priloži končnemu poročilu. Za preostali del dvakratnika deleža vlagatelj priloži dokazila o plačilih stroškov, skladno z navodili v razpisni dokumentaciji. Dokazila o plačilih stroškov morajo glasiti na izvajalca.

1. **Dokazilo o uporabi logotipa** **MONM**
2. **Dokazilo o obveščanju MONM in skrbnika o izvedbi projektov, dogodkov, prireditev…**
3. **Dokazila, ki potrjujejo izpolnjevanje kazalnikov, opredeljenih v pogodbi (seznam udeležencev, slika, obvestilo…)**

**Končno poročilo mora izvajalec posredovati do 15. 11. 2024.**

Poročilo, ki bo neustrezno ali pomanjkljivo izpolnjeno, bo potrebno dopolniti ali spremeniti v roku petih (5) delovnih dni po prejemu poziva za dopolnitev ali spremembe.

Oddajanje zahtevkov

Izvajalec izstavi elektronski zahtevek:

1. v skladu s predpisi, ki urejajo opravljanje plačilnih storitev za proračunske uporabnike (prek UJP), po oddaji vmesnega/ končnega poročila ali
2. izjemoma na obrazcu, ki bo na voljo v sklopu vmesnega/ končnega poročila.

5. člen

Če izvajalec ne predloži poročila o opravljenem delu in porabi sredstev v zahtevanem roku ali na poziv naročnika ne predloži dopolnjenega ali spremenjenega poročila o opravljenem delu in porabi sredstev v zahtevanem roku, naročnik lahko odstopi od pogodbe. V tem primeru je izvajalec dolžan povrniti naročniku vsa prejeta sredstva, skupaj z zakonitimi zamudnimi obrestmi, od dneva prejetja sredstev do dneva vračila.

6. člen

V primeru spremembe višine proračunskih sredstev zaradi spremembe proračuna ali rebalansa proračuna Mestne občine Novo mesto za leto 2024, si naročnik pridružuje pravico, da sredstev, opredeljenih v tej pogodbi, ne izplača v celoti oziroma jih enostransko zniža glede na pomembnost posameznega projekta oziroma programa.

Izvajalec mora imeti poravnane vse finančne obveznosti (najemnina, materialni stroški in podobno) do naročnika in vseh njegovih javnih zavodov v letošnjem in v preteklih letih.

7. člen

V primeru, da po podpisu pogodbe nastopijo okoliščine, ki utegnejo vplivati na terminsko, vsebinsko in/ali finančno izvedbo programa in/ali projekta/-ov, za katere so dodeljena sredstva naročnika, mora izvajalec podati pisni predlog za spremembe izvedbe programa in/ali projekta/-ov, z ustrezno utemeljitvijo in predlogom rešitev za nadaljnjo izvedbo programa in/ali projekta/-ov ter predlogom za črpanje sredstev naročnika. **Pisni predlog se odda najkasneje do 27. 9. 2024**. Naročnik glede na pisni predlog oceni ali še vztraja pri sofinanciranju programa in/ali projekta/-ov iz te pogodbe, zmanjša delež sofinanciranja ali od pogodbe odstopi, o čemer izvajalca obvesti z dopisom. V primeru, da naročnik zmanjša delež sofinanciranja, se pogodbeni stranki dogovorita o novih pogojih v obliki pisnih dodatkov k tej pogodbi.

Če izvajalec ugotovi, da višina odobrenih sredstev s strani naročnika bistveno odstopa od višine zaprošenih sredstev in to vpliva na vsebino in finančno konstrukcijo programa in/ ali projekta/-ov, lahko **pred podpisom pogodbe naročnika pisno obvesti o prilagoditvi vsebine in finančne konstrukcije**. Naročnik glede na spremenjene okoliščine oceni ali še vztraja pri sofinanciranju programa in/ ali projekta/-ov iz te pogodbe ali pa k podpisu pogodbe ne pristopi, o čemer izvajalca obvesti z dopisom.

V primeru, da izvajalec o spremembah iz prvega in drugega odstavka 7. člena ne obvesti naročnika ali ga o spremembah ne obvesti do navedenega roka, brez utemeljenih razlogov, ki bi jih pred potekom teh rokov pisno obrazložil, to pomeni, da je enostransko odstopil od pogodbe in s tem tudi od pravice do nadaljnje porabe proračunskih sredstev.

Spremembe se ne morejo nanašati na prenos aktivnosti v leto 2025.

8. člen

Obveščanje o izvajanju predmeta pogodbe

Izvajalec je dolžan sprotno informirati in obveščati javnost o sofinanciranih programih ali posameznih projektih. Na spletni strani izvajalca je Mestna občina Novo mesto obvezno označena kot sofinancer in predstavljena z logotipom.

Celotno navodilo je objavljeno na spletni strani Mestne občine Novo mesto na povezavi <https://www.novomesto.si/dogajanje/novice/20170904140130/navodila_za_uporabo_celostne_graficne_podobe_mestne_obcine_novo_mesto/>.

Izvajalec mora na primeren način publikacije in druge komunikacijske in promocijske materiale opremiti z logotipom Mestne občine Novo mesto. Uporabo in ustrezno postavitev logotipa **predhodno obvezno uskladi in potrdi z Mestno občino Novo mesto**. Na dogodkih oziroma na projektnih aktivnostih, ki jih organizira za obiskovalce, mora prostor opremiti z **dobro vidnim plakatom oziroma transparentom**, na katerem je logotip Mestne občine Novo mesto.

Izvajalec je dolžan pred dogodkom izvajati informiranje in obveščanje javnosti po utečenih kanalih. Najkasneje pet dni pred dogodkom mora v Kabinet župana (kabinet@novomesto.si) in skrbniku/om te pogodbe posredovati najavo dejavnosti v obliki kratke informacije o dejavnosti. Aktivnost vnese tudi v koledar dogodkov na spletni strani Mestne občine Novo mesto (novomesto.si/ads). Za uporabniško ime in geslo zaprosi z e-pošto na kabinet@novomesto.si.

Prav tako mora najkasneje v petih dneh po izvedbi dejavnosti v Kabinet župana in skrbniku te pogodbe posredovati kratek povzetek o izvedbi dejavnosti v obliki članka s pripadajočo fotografijo iz dejavnosti. V kolikor je tako najavo kot tudi povzetek v opredeljenih časovnih okvirih že objavil na svoji spletni strani ali socialnih omrežjih, lahko pravočasno posreduje povezavo do te objave.

Iz vmesnega/ končnega poročila mora biti razvidno, kako je bilo izvedeno informiranje in obveščanje javnosti s strani izvajalca, sicer se **višina dodeljenih sredstev zniža do 30 %.**

Prejemniki sredstev se s to pogodbo zavežejo, da bodo sodelovali pri izvedbi projektov Mestne občine Novo mesto, ki so v javnem interesu na področju družbenih dejavnosti.

9. člen

Naročnik in izvajalec se dogovorita, da bosta izvajanje programa/projekta/-ov kot pooblaščena predstavnika spremljala:

* na strani naročnika: \_\_\_\_\_\_\_\_\_\_,
* na strani izvajalca: \_\_\_\_\_\_\_\_\_\_\_.

10. člen

V imenu naročnika ima njen pooblaščeni predstavnik pravico nadzora nad potekom programa/ projekta/-ov in nad namensko porabo dodeljenih sredstev iz proračuna Mestne občine Novo mesto z vpogledom v dokumentacijo in obračun stroškov izvajalca v zvezi z izvedbo programa/ projekta/-ov, izvajalec pa mu je dolžan to omogočiti.

11. člen

V primeru, da izvajalec:

* naročniku ne omogoči nadzora v skladu z 10. členom te pogodbe,
* nenamensko uporabi prejeta sredstva,
* ne dosega terminske, vsebinske (tudi kazalnikov, navedenih v Prilogi 1 te pogodbe) in/ali finančne izvedbe programa in/ali projekta/-ov, opredeljenih v vlogi, pa o tem skladno s 7. členom te pogodbe ne obvesti naročnika ali
* kako drugače ne izpolnjuje svojih obveznosti iz te pogodbe,

ima naročnik pravico izplačati samo nesporen znesek pogodbenih obveznosti oz. odstopiti od te pogodbe in zahtevati vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila.

12. člen

Protikorupcijska klavzula

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; je nična.

13. člen

Vse spore iz te pogodbe ali v zvezi z njo bosta stranki poskusili rešiti sporazumno, s pomočjo mediacije, pri Centru za alternativno reševanje sporov na Mestni občini Novo mesto.

Če sporazumne rešitve ne bi mogli doseči, je za reševanje sporov pristojno sodišče v Novem mestu.

14. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v dveh enakih izvodih, Mestna občina Novo mesto prejme en (1) izvod, izvajalec pa en (1) izvod.

|  |  |  |  |  |
| --- | --- | --- | --- | --- |
| Številka: |  |  | Številka: |   |
| Datum: |  |  | Datum: |  |

|  |  |  |
| --- | --- | --- |
| IZVAJALEC: |  | NAROČNIK: |
|  |  | MESTNA OBČINA NOVO MESTOŽUPANmag. Gregor MACEDONI |

**PRILOGA 1: Kazalniki prijavljenega programa in/ali projekta/-ov**

Izhajajoč iz izvajalčeve vloge za sofinanciranje so kazalniki uspeha sledeči:

|  |  |
| --- | --- |
| NAZIV KAZALNIKA | OVREDNOTENJE KAZALNIKA |
|  |  |
|  |  |
|  |  |
|  |  |
|  |  |